Kelly Vask

Kelly Vask (sündinud 29. novembril 1996 Rakveres) on eesti laulja, laulukirjutaja ja produtsent. Kelly Vask on lõpetanud 2015. aastal Haljala Gümnaasiumi. 2015. aastast õppis ta Tartu Ülikooli Viljandi kultuuriakadeemias algul pärimusmuusikat, kooli lõpetas 2019. aastal rütmimuusika erialal. Ta on õppinud 2020–2021 Georg Otsa nimelises Tallinna Muusikakoolis produtsendi erialal[viide?] ja 2021. aastast õpib magistriõppes Viljandi kultuuriakadeemias üldhariduskooli muusikaõpetaja ja pilliõpetaja erialal.[viide?]. Kelly Vase Viljandi kultuuriakadeemia lõputöö tähtis osa oli kontsert „Tahad, ma kirjutan sulle?”, mis toimus 22. mail 2019 Viljandi Pärimusmuusika Aidas. Kontserdil kõlasid ta enda laulud „Meelespead“, „Vari“, „Ma nägin“, „Uni“ ja „Nii, nagu alati“, mida esitasid Greete Paaskivi klahvpillidel, Ingrid Rabi ja Kristiina Lilleleht taustalauljana Jaan-Eerik Aardam elektrikitarril, Mart Nõmm basskitarril ja Henri Erik Tammai trummidel. Klaveri- ja kitarrimängu on Vask õppinud omal käel. Gümnaasiumis laulis ta kooliansamblis Subdominant. Gümnaasiumi lõpuks oli ta kirjutanud umbes 40 laulu ja löönud kaasa oma onu tantsumuusikaansamblis MPS. Vase esimesed soolokontserdid toimusid Kunda merepäevadel ja Käsmu Meremuuseumi tagahoovis. Tal on oma ansambel Kelly’s Puzzle, kus ta tegutseb laulja ja laulukirjutajana ning ka produtseerib oma muusikat. Ta on olnud ansamblite Twice The Strings ja Unstable Crystals liige ning teinud koostööd selliste muusikutega nagu Andre Maaker, Heldur Harry Põlda ja Säm. Lisaks ta laulab ja tantsib ning mängib rahvakannelt ansamblis Lahemaa Rahvamuusikud. Vask on võitnud lauljana võistluse Noortebänd 2019 (laulus finaalis laulu „Cold/Golden”) ja saanud Jazzkaare eriauhinna. Samal aastal võitis ta ADMi bändikonkursi palaga „Cold/Golden”. Kelly’s Puzzle esitab Vase enda loomingut. Ansambel on esinenud festivalidel Tudengijazz, Mailaul ning andnud kontserdi Jazzkaare tasuta kontsertide päeval. Kelly Vask töötab Elva Huviala- ja Koolituskeskuse laulustuudios lauluõpetajana, lisaks helisalvestab laulustuudio õpilaste esitatut ja helindab laulustuudio kontserte. Alates 2022. aastast töötab Vask Tartu Ülikooli Viljandi Kultuuriakadeemia produtsentide suunajuhina. 2022. aastal tõi Koolitantsu Kompanii 12. lend Eesti Vabariigi taasiseseisvumise aastapäeva puhul lavale kontsertetenduse „Udus või ilmsi”. Muusikutena tegid kaasa ka Kelly Vask ja Säm. 2023. aasta oktoobris ja novembris järgnes Koolitantsu Kompanii 14. lennu uus lavastus „Kui ma veel noor ja jumal olin”, mis on lugu noortest ja nende Eestist. Lavastuse muusikaline juht on Kelly Vask, kaasa teevad Säm ja live-bänd. 2019. aastal ilmus Kelly’s Puzzle’i debüütalbum, millel oli viis laulu. Sellele järgnesid esitluskontserdid Tallinnas, Viljandis, Tartua, Pärnus ja Kuressaares. 2020. aasta märtsis ilmus laulja esimene minialbum sooloartistina „She Sin(g)s”, millel on viis laulu, nende hulgas ka tema esimene lugu „Cold/Golden”. Albumil on kahemõtteline nimi, mis tähendab korraga laulmist ja patustamist. Album valmis ADM Interactive’i plaadikonkursi võidutööna. Albumi esitluskontsert toimus 14. märtsil 2020 Tallinnas Kinomajas. Albumi CD-plaadil on ka boonuslugu, mida ei ole albumi digiversioonis. 2021. aastal avaldati koos dirigendi ja laulja Heldur Harry Põldaga (artisti nimi Heldur) singel „Viimane X”. „Viimane X” on klassikalise, džäss- ja Ladina-Ameerika muusika mõjutustest loodud poplugu, mida autorid liigitavad seletamatusse žanrisse kuuluvaks. 2022. aastal andis Kelly Vask koostöös kitarrist Andre Maakeriga välja singlid „June”, „July” ja „August”. Nende esimese loo „June” valmimisele aitasid kaasa Norman Salumäe (miksis ja laulis taustavokaalid) ja José Diogo Neves (masterdas). Vask lööb kaasa ka Marju Marynel Kuudile pühendatud kogumikus „Marynile/For Maryn”, millel esitab lugu „Kaks unist inimest”. Kogumik sisaldab Eesti Muusikute töötlusi Marju Maryneli omaloomingust või tema esitatud muusikast. Peamiselt on Vase muusika ingliskeelne. Vask on teinud koostööd Henri Erik Tammaiga, kelle muusikale hakkas Vask kirjutama meloodiaid ja tekste. Tammai esimene EP ilmus 2018. aastal, kus Vask on kaasautor ja laulja kolmes laulus. „Kelly’s Puzzle“ (2019; sisaldab laule „Tagasi”, „Kris”, „Ei tea”, „Lady in Heels” ja „Uuesti”) „She Sin(g)s“ (2020; sisaldab laule „Cold/Golden”, „Leave ur Mind”, „Same”, „Maybe” ja „Lie”) „Katile” (2018) „Lead Me” (2018) „Viimane X” (2021) „June” (2022) „July” (2022) „August” (2022) „Tuli tuli” (2022) Noortebänd 2019 võitja Jazzkaare eriauhind 2019 ADM Bändikonkursi 2019 võitja Elva Huviala- ja Koolituskeskus. Töötajad. Kelly Vask Vask, K. (2019). Tahad, ma kirjutan sulle? [Loov-praktiline lõputöö]. DSpace. [1] "Kelly Vask: Magus on mõelda, et kuskil Saksamaal kellegi kapi peal on minu plaadike". ADM. Vaadatud 10. oktoober 2023. Eesti Tantsuagentuur. Koolitantsu Kompanii 12. lend: „Udus või ilmsi“. [2] Eesti Tantsuagentuur. Koolitantsu Kompanii 14. lend: „Kui ma veel noor ja jumal olin“. [3] "Noortebändi võitja Kelly Vask andis välja oma esimese minialbumi „She Sin(g)s"". MuusikaPlaneet. 2020. "Ainulaadne kõla Eesti muusikas: Heldur ja Kelly Vask avaldasid debüütsingli". MuusikaPlaneet. 2021. Rauba, Mart (november 2021). "Kelly Vask ja Heldur avaldasid seletamatu kõlaga koostöösingli". Virumaa Teataja. Vaadatud 10. oktoober 2023. Maarits, Merit (27. juuni 2022). "Kelly Vask ja Andre Maaker andsid välja ühise pala "June"". ERR. "Ilmunud on Marju Marynel Kuudile pühendatud kogumik". MuusikaPlaneet. 2023.